รัฐบาลไทย-ข่าวทำเนียบรัฐบาล-สธ.รณรงค์และมอบนโยบายวันป้องกันการจมน้ำโลก “ก้าวผ่านโควิด ส่งเสริมการท่องเที่ยวไทย ให้ปลอดภัยและไม่จมน้ำ”
วันจันทร์ที่ 25 กรกฎาคม 2565
สธ.รณรงค์และมอบนโยบายวันป้องกันการจมน้ําโลก “ก้าวผ่านโควิด ส่งเสริมการท่องเที่ยวไทย ให้ปลอดภัยและไม่จมน้ํา”
กระทรวงสาธารณสุข รณรงค์วันป้องกันการจมน้ําโลก “ก้าวผ่านโควิด ส่งเสริมการท่องเที่ยวไทยให้ปลอดภัยและไม่จมน้ํา” ดูแลความปลอดภัยนักท่องเที่ยวทั้งทางน้ําและทางทะเล และกระตุ้นให้นักท่องเที่ยว มีพฤติกรรมป้องกันการจมน้ําที่ถูกต้อง ใช้สุขภาพสร้างความเชื่อมั่น
กระทรวงสาธารณสุข รณรงค์วันป้องกันการจมน้ําโลก “ก้าวผ่านโควิด ส่งเสริมการท่องเที่ยวไทยให้ปลอดภัยและไม่จมน้ํา” ดูแลความปลอดภัยนักท่องเที่ยวทั้งทางน้ําและทางทะเล และกระตุ้นให้นักท่องเที่ยว มีพฤติกรรมป้องกันการจมน้ําที่ถูกต้อง ใช้สุขภาพสร้างความเชื่อมั่นและความเข้มแข็งของประเทศ
วันนี้ (25 กรกฎาคม 2565) ที่ห้องประชุมชัยนาทนเรนทร สํานักงานปลัดกระทรวงสาธารณสุข นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข เป็นประธานการแถลงข่าวและมอบนโยบายวันป้องกันการจมน้ําโลก (World Drowning Prevention Day) ปี 2565 “ก้าวผ่านโควิด ส่งเสริมการท่องเที่ยวไทยให้ปลอดภัยและไม่จมน้ํา” ในประเด็นการขับเคลื่อนการดําเนินงานป้องกันการจมน้ํา ตามมติของสหประชาชาติ และการจัดกิจกรรมวันป้องกันการจมน้ําโลกของประเทศไทย โดยมี นายแพทย์ปรีชา เปรมปรี รองอธิบดีกรมควบคุมโรค และภาคีเครือข่าย เข้าร่วมงาน
นายแพทย์โสภณ กล่าวว่า สมัชชาสหประชาชาติ (UN General Assembly) ได้กําหนดให้วันที่ 25 กรกฎาคมของทุกปี เป็น “วันป้องกันการจมน้ําโลก” (World Drowning Prevention Day) เพื่อให้ประชาชนและทุกภาคส่วนทั่วโลกตระหนักถึงความสําคัญและร่วมมือกันแก้ปัญหาการจมน้ํา ซึ่งเป็นสาเหตุการเสียชีวิตที่สําคัญของทั่วโลก ภายใต้แนวคิด “Anyone can drown no one should” หรือ “จมน้ําง่ายกว่าที่คิด หนึ่งชีวิตไม่ควรสูญเสีย” ซึ่งจากรายงานขององค์การอนามัยโลกพบว่าการจมน้ําเป็นปัญหาสาธารณสุขที่สําคัญทั่วโลกโดยเฉพาะในกลุ่มเด็กอายุต่ํากว่า 15 ปี เป็นสาเหตุการเสียชีวิตอันดับที่ 2 รองจากโรคเยื่อหุ้มสมองอักเสบ ปีละ 145,739 คน สําหรับประเทศไทยจากข้อมูลมรณบัตรในช่วง 10 ปีที่ผ่านมา (ปี 2555-2564) พบผู้เสียชีวิตจากการจมน้ํา 35,915 คน เฉลี่ยปีละ 3,592 คน หรือวันละ 10 คน โดยจํานวนนี้เป็นเด็กอายุต่ํากว่า 15 ปี 7,374 คน
ขณะนี้ รัฐบาลมีนโยบายเดินหน้าเปิดประเทศรับนักท่องเที่ยวต่างชาติเต็มรูปแบบ กระทรวงสาธารณสุขจึงร่วมมือกับทุกภาคส่วน สร้างความเชื่อมั่น ส่งเสริม ดูแลความปลอดภัยด้านการท่องเที่ยวทั้งทางน้ําและทางทะเล กระตุ้นให้นักท่องเที่ยวมีพฤติกรรมป้องกันการจมน้ําที่ถูกต้อง เช่น การใช้เสื้อชูชีพ ไม่ดื่มเครื่องดื่มที่มีแอลกอฮอล์ก่อนหรือขณะทํากิจกรรมทางน้ํา ภายใต้แนวคิด “Health for Wealth” ใช้สุขภาพสร้างความเข้มแข็งประเทศ คือ เมื่อประชาชนปลอดภัย เศรษฐกิจไทยจะกลับมาเข้มแข็งและประเทศไทยจะแข็งแรง ซึ่งประเทศไทยได้รับคําชื่นชมจากนานาชาติและองค์การอนามัยโลกให้เป็นต้นแบบการดําเนินงานป้องกันการจมน้ํา ล่าสุดเดือนมิถุนายน 2565 ที่ผ่านมา ไทยเป็น 1 ใน 4 ประเทศที่นําเสนอรูปแบบการจัดกิจกรรมวันป้องกันการจมน้ําโลกให้ประเทศสมาชิกทั่วโลกใช้เป็นแนวทางดําเนินงานในประเทศตน และเป็นหนึ่งในประเทศที่เป็นแกนหลักในการร่วมผลักดันให้เกิดมติสหประชาชาติ (UN Resolution) เรื่อง “Global Drowning Prevention” อีกด้วย
ด้าน นายแพทย์ปรีชา กล่าวว่า ที่ผ่านมากรมควบคุมได้ร่วมกับภาคีเครือข่ายทุกภาคส่วนดําเนินงานป้องกันการจมน้ําในเด็กมาอย่างต่อเนื่อง ตั้งแต่ปลายปี 2549 ทําให้การเสียชีวิตจากการจมน้ําของเด็กลดลงจากเดิมมีเด็กจมน้ําเสียชีวิตปีละ 1,500 คน ล่าสุดในปี 2564 เหลือ 658 คน และได้กําหนดเป้าหมายในการลดการเสียชีวิตจากการจมน้ําลงร้อยละ 50 ภายในปี 2580 ซึ่งคนไทยทุกคนรวมทั้งนักท่องเที่ยวที่เดินทางเข้ามาในประเทศไทยไม่ควรเสียชีวิตจากการจมน้ํา เพราะเป็นสิ่งที่สามารถป้องกันได้ นอกจากนี้ ประเทศไทยยังมีการเปิดตัวเครือข่ายเยาวชนก่อการดี ป้องกันการจมน้ํา (Youth Merit Makers for drowning prevention: YMMDP) โดยรับสมัครเยาวชนจากทั่วประเทศและทั่วโลกเข้ามาร่วมดําเนินงานป้องกันการจมน้ําอีกด้วย
ทั้งนี้ ขอเชิญชวนนักท่องเที่ยวและหน่วยงานทุกภาคส่วน ร่วมกันส่งคลิปวิดีโอเข้าร่วมประกวด ภายใต้หัวข้อ “ปักหมุด เที่ยวไทย ปลอดภัย ไม่จมน้ํา” ผ่านแพลตฟอร์มออนไลน์ ได้ตลอดเดือนกรกฎาคมนี้ เพื่อเป็นการรณรงค์และกระตุ้นให้ทุกภาคส่วนร่วมกันป้องกันการจมน้ํา โดยเข้าไปที่เว็บไซต์กองป้องกันการบาดเจ็บ กรมควบคุมโรคhttps://ddc.moph.go.th/dip
********************************** 25 กรกฎาคม 2565